CELEX: 32021D1287
Language: sl
Date: 2021-08-02 00:00:00
Title: Izvedbeni sklep Komisije (EU) 2021/1287 z dne 2. avgusta 2021 o odlogu datuma izteka odobritve indoksakarba za uporabo v biocidnih proizvodih vrste proizvodov 18 (Besedilo velja za EGP)

3.8.2021   
               
               
                  SL
               
               
                  Uradni list Evropske unije
               
               
                  L 279/41
               
            
         IZVEDBENI SKLEP KOMISIJE (EU) 2021/1287
         z dne 2. avgusta 2021
         o odlogu datuma izteka odobritve indoksakarba za uporabo v biocidnih proizvodih vrste proizvodov 18
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 14(5) Uredbe,
         po posvetovanju s Stalnim odborom za biocidne proizvode,
         ob upoštevanju naslednjega:
         
                     (1)
                  
                  
                     Aktivna snov indoksakarb je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrste proizvodov 18 in se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
                  
               
                     (2)
                  
                  
                     V skladu s členom 13(1) Uredbe (EU) št. 528/2012 je bila 26. junija 2018 vložena vloga za podaljšanje odobritve indoksakarba za uporabo v biocidnih proizvodih vrste proizvodov 18.
                  
               
                     (3)
                  
                  
                     Ocenjevalni pristojni organ Francije je 12. novembra 2018 v skladu s členom 14(1) Uredbe (EU) št. 528/2012 obvestil Komisijo o svoji odločitvi, da je potrebna popolna ocena vloge. Ocenjevalni pristojni organ v skladu s členom 8(1) navedene uredbe opravi popolno oceno vloge v 365 dneh po njeni validaciji.
                  
               
                     (4)
                  
                  
                     Ker pristojni organ izvaja popolno oceno vloge, Evropska agencija za kemikalije (v nadaljnjem besedilu: Agencija) v skladu s členom 14(3) Uredbe (EU) št. 528/2012 v 270 dneh po prejemu priporočila ocenjevalnega pristojnega organa pripravi mnenje o podaljšanju odobritve aktivne snovi in ga predloži Komisiji.
                  
               
                     (5)
                  
                  
                     V skladu z Izvedbenim sklepom (EU) 2019/1030 (3) se je datum izteka odobritve indoksakarba za uporabo v biocidnih proizvodih vrste proizvodov 18 odložil do 30. junija 2022, da se omogoči dovolj časa za preverjanje vloge. Vendar ocenjevalni pristojni organ še ni zaključil preverjanja in Agenciji še ni predložil poročila o oceni ter zaključkov ocenjevanja.
                  
               
                     (6)
                  
                  
                     Ocenjevalni pristojni organ je 29. oktobra 2020 v skladu s členom 8(2) Uredbe (EU) št. 528/2012 od vlagatelja zahteval, da do 30. septembra 2022 predloži dodatne informacije za izvedbo ocene.
                  
               
                     (7)
                  
                  
                     Zato se bo iz razlogov, na katere vlagatelj nima vpliva, odobritev indoksakarba za uporabo v biocidnih proizvodih vrste proizvodov 18 verjetno iztekla pred sprejetjem odločitve o njenem podaljšanju. Zato je primerno datum izteka odobritve indoksakarba za uporabo v biocidnih proizvodih vrste proizvodov 18 odložiti za obdobje, ki je potrebno, da se omogoči preverjanje vloge.
                  
               
                     (8)
                  
                  
                     Glede na obdobje, ki ga potrebujeta ocenjevalni pristojni organ za zaključek ocenjevanja ter Agencija za pripravo in predložitev mnenja, je primerno, da se datum izteka odobritve odloži do 30. junija 2024.
                  
               
                     (9)
                  
                  
                     Z izjemo datuma izteka odobritve indoksakarb ostaja odobren za uporabo v biocidnih proizvodih vrste proizvodov 18 v skladu s specifikacijami in pogoji iz Priloge I k Direktivi 98/8/ES –
                  
               SPREJELA NASLEDNJI SKLEP:
         
            Člen 1
            Datuma izteka odobritve indoksakarba za uporabo v biocidnih proizvodih 18. vrste proizvodov se odloži do 30. junija 2024.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 2. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
         
            (3)  Izvedbeni sklep Komisije (EU) 2019/1030 z dne 21. junija 2019 o odlogu datuma izteka odobritve indoksakarba za uporabo v biocidnih proizvodih 18. vrste proizvodov (UL L 167, 24.6.2019, str. 32).